Deddf Partneriaeth Sifil 2004

Mae'r Ddeddf Partneriaeth Sifil 2004, a gyflwynwyd gan lywodraeth y Blaid Lafur, yn rhoi yr un hawliau a chyfrifoldebau i bartneriaethau sifil ag sydd gan briodasau sifil yn y DU. Mae gan bartneriaid sifil yr un hawliau eiddo a chyplau priod heterorywiol, yr un eithriadau a chyplau priod ar dreth etifeddiaeth, nawdd cymdeithasol a hawliau pensiwn, yn ogystal â'r hawl i gael cyfrifoldeb am blant eu partner.Erthygl Gwefan y BBC Mai 2004 Mae'r ddeddf hefyd yn cynnwys hawliau tenantiaid, cydnabyddiaeth yswiriant bywyd llawn, hawliau perthynas agosaf mewn ysbytai a hawliau eraill.Gwefan DirectGov Mae yna broses ffurfiol i ddileu partneriaethau sy'n debyg i ysgariad.

Atodiad 20
Mae Atodiad 20 yn cydnabod bod rhai uniadau tramor yn gyfatebol i bartneriaethau sifil o dan ddeddfwriaeth y DU. Caiff cyplau hoyw sy'n cael un o'r uniadau hyn eu cydnabod yn awtomatig yn y DU fel partneriaid sifil.

Mae Atodiad 20 yn medru cael ei addasu, a gallai mwy o bartneriaethau tramor gael eu hychwanegu wrth i fwy o wledydd ledled y byd gyflwyno partneriaethau sifil neu ddeddfwriaeth priodas hoyw. Ar y 5ed o Ragfyr, 2005, cafodd yr atodiad gwreiddiol o 2004 ei addasu i gynnwys nifer o wledydd a thaleithiau eraill.Testun y Deddfwriaeth Statudol 2005 Felly, nid yw Atodiad 20 yn cynnwys perthynasau a grëwyd ers hynny. Mae perthynasau tramor sy'n cael eu derbyn o dan amodau Atodiad 20 yn cynnwys (fersiwn diwygiedig):

Andorra: unió estable de parella (undeb partneriaeth sefydlog)
Awstralia: Tasmania – perthynas arwyddocaol‡
Gwlad Belg: priodas a chyd-fyw légale/wettelijke samenwoning/gesetzliches Zusammenwohnen (cyd-fyw statudol)
Canada: priodas, yn ogystal â phartneriaeth domestig Nova Scotia ac undeb sifil Quebec union civile
Denmarc: registreret partnerskab (partneriaeth cofrestredig)
Ffindir: rekisteröity parisuhde/registrerad partnerskap (partneriaeth cofrestredig)
Ffrainc: Pacte civil de solidarité (cytundeb cydlyniad sifil)
Yr Almaen: Lebenspartnerschaft (partneriaeth bywyd)
Gwlad yr Iâ: staðfesta samvist (cyd-fyw wedi'i gadarnhau)
Lwcsembwrg: partenariat enregistré/eingetragene Partnerschaft (partneriaeth cofrestredig)
Yr Iseldiroedd: marriage and geregistreerd partnerschap (partneriaeth cofrestredig)
Seland Newydd: uniad sifil
Norwy: registrert partnerskap (partneriaeth cofrestredig)
Sbaen: priodas
Sweden: registrerat partnerskap (partneriaeth cofrestredig)
Wrwgwái: uniad sifil
Unol Daleithiau:
Califfornia – partneriaeth domestig
Connecticut – uniad sifil
Maine – partneriaeth domestig
Massachusetts – priodas
New Jersey – partneriaeth domestig‡
Vermont – uniad sifil
‡ Crëwyd uniadau sifil yn New Jersey ac uniadau eraill mewn amryw o daleithiau Awstraliaidd ar ôl i Atodiad 20 gael ei diweddaru a sonir am y rhain isod.

Uniadau a Gyflwynwyd Ers i Atodiad 20 gael ei Diweddaru Ddiwethaf
Crëwyd yr uniadau canlynol ers y cafodd Atodiad 20 ei diweddaru ddiwethaf, ac felly rhaid i gyplau brofi fod eu huniad yn ateb gofynion Adran 214 o'r Ddeddf er mwyn eu cofrestru fel partneriaid sifil:
Awstralia yn darparu cyd-fyw heb ei gofrestru yn New South Wales, Prif Diriogaeth Awstralia, Tiriogaeth y Gogledd, De Awstralia, Queensland a Gorllewin Australia; neu partneriaethau cofrestredig mewn ardaloedd o Sydney a Melbourne ac yn nhalaith Victoria.
Gweriniaeth Czech: partneriaeth cofrestredig
Mecsico: uniad sifil
Slofenia: partneriaeth cofrestredig
Y Swistir: partneriaeth cofrestredig
De Affrica: priodas
Unol Daleithiau
Califfornia: priodas
New Jersey; uniad sifil
New Hampshire; uniad sifil
Oregon; partneriaeth domestig
Washington; partneriaeth domestig

Gweler Hefyd
Hawliau LHDT yn y Deyrnas Unedig

Dolenni Allanol

 Deddf Partneriaeth Sifil 2004  testun swyddogol cyhoeddwyd 25 Tachwedd 2004
 Nodiadau Esboniadol am Ddeddf Partneriaeth Sifil 2004
Y Ddeddf Partneriaeth Sifil 2004 (Perthynasau Tramor) Order 2005, SI 2005/3135
Gwybodaeth am bartneriaethau sifil wrth y Swyddfa Gydraddoldeb 
Prosiect Cyfeirio Agored - Mesur Partneriaethau Sifil 2004 

Cyfeiriadau

Categori:2004
Categori:Bywyd personol
Categori:Deddfau Senedd y Deyrnas Unedig 2004